
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO IŠNUOMOTI NEGYVENAMĄSIAS PATALPAS, ESANČIAS ŠAKIUOSE, BAŽNYČIOS G. 4

2013 m. rugsėjo 26 d. Nr. T-306
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi ir 14 straipsnio 6 dalimi bei rajono savivaldybės tarybos 2013 m. sausio 31 d. sprendimu Nr. T-14 patvirtinto Savivaldybės vardu sudaromų sutarčių pasirašymo tvarkos aprašo 2.6 punktu, nusprendžia:


1. Leisti viešo konkurso būdu dešimčiai metų išnuomoti 92,29 kv. m ploto negyvenamąsias patalpas, esančias Šakiuose, Bažnyčios g. 4, šiuo metu patikėjimo teise valdomas rajono savivaldybės administracijos, viešo maitinimo veiklai (Nekilnojamojo daikto kadastrinių matavimų byloje Nr. 84/296 pastatas pažymėtas  šifru – 1B3/p, unikalus pastato Nr. 8495-2000-2018, patalpų indeksai – R-2, R-3, R-4, R-5, R-22), leidžiant naudotis bendro naudojimo patalpa, kurios indeksas R-1.


2. Pavesti nuolatinei turto nuomos konkurso komisijai, skelbiant viešą konkursą, vadovautis rajono savivaldybės tarybos 2003 m. vasario 20 d. sprendimu Nr. 26 patvirtinta savivaldybės ilgalaikio materialiojo turto nuomos konkurso organizavimo tvarka.


3. Įgalioti rajono savivaldybės administracijos direktorių su turto nuomos konkurso laimėtoju pasirašyti nuomos sutartį bei perdavimo-priėmimo aktą.


4. Pripažinti netekusiu galios rajono savivaldybės tarybos 2012 m. rugsėjo 27 d. sprendimą Nr. T-343 „Dėl leidimo išnuomoti negyvenamąsias patalpas, esančias Šakiuose, Bažnyčios g. 4“.
Meras

